Epp Saar

Epp Saar (aastani 1976 Epp Tõniste, aastast 1991 Epp Perälä; 24. juuli 1947 Pärnu-Jaagupi – 23. juuli 2018 Seinäjoki) oli Eesti ja Soome näitleja, lavastaja ja teatrijuht.

Ta lõpetas 1965. aastal Pärnu-Jaagupi Keskkooli ja 1971. aastal Tallinna Pedagoogilise Instituudi näitejuhtimise erialal.

Ta oli aastatel 1974–1980 Rakvere Teatris näitleja. Aastatel 1981–1991 juhendas ta Rakvere Koolinoorte kooliteatrit.

1991. aastast elas ta Soomes. Aastatel 1991–2007 oli ta Soomes lavastanud, juhendanud näiteringe ja õpetanud harrastusnäitlejaid (omanimelises teatrilaboris Epps Teatteri, Lapua Teatris ja mujal). 1992–2012 töötas Lapua Teatrikooli juhina.

Tunnustus 
 2006 Lapua linna kultuuripreemia
 2012 Soome Harrastusteatrite Liidu kõrgeim aumärk

Eesti näitlejad
Lavastajad
Eestlased Soomes
Sündinud 1947
Surnud 2018